open-index/open-wikipedia-markdown huggingface dataset:
בני לם

**בנימין לם** (נולד ב-9 באפריל 1959) הוא כדורגלן עבר ישראלי ששיחק בעמדת הקשר וכיום משמש כמאמן הזמני של מכבי נתניה מליגת העל בנוסף להיותו כמנהל המקצועי בנוער של הקבוצה.

## קריירה ככדורגלן
לם נולד בנתניה. למשפחתו קשר משפחתי למגן באיירן מינכן בעבר פיליפ לאם. לם התחיל את הקריירה שלו במחלקת הנוער של מכבי נתניה. בעונת  עלה לקבוצה הבוגרת וזכה עם המועדון באליפות המדינה ובגביע המדינה. לם שיחק בנתניה במשך 13 עונות, שותף ב-250 משחקים וכבש 72 שערים, וזכה עם המועדון בשלוש אליפויות, בנוסף לשתי זכיות בגביע הטוטו ושתי זכיות בתואר אלוף האלופים. בסיום עונת  עזב את נתניה וחתם בהפועל אשדוד מהליגה הארצית (אז הליגה השנייה). במהלך העונה עבר למכבי שעריים, אך במדיה לא זכה לדקות משחק רבות. בעונת  חתם בהפועל טייבה, עמה עלה לליגה הארצית, ועונה לאחר מכן פרש ממשחק פעיל.

לזכותו של לם שתי הופעות בנבחרת ישראל.

## קריירת אימון
בשנת  מונה לם למאמן מכבי נתניה בצוותא עם אלברט גזל, כשהקבוצה שיחקה בליגת המשנה, אך השניים לא נחלו הצלחה ועזבו את המועדון לאחר חודשים ספורים. בדצמבר  מונה למאמן הפועל טייבה, אך לאחר שני הפסדים עזב את המועדון ומונה למאמן מחלקת הנוער של בית"ר טוברוק. במהלך שנותיו בטוברוק אימן שחקנים רבים שישחקו לימים בליגת העל, וביניהם שמעון אבו חצירא, שלומי ארבייטמן, שי בירוק, אלירן דנין, אלמוג כהן, זאב חיימוביץ' ואבי כנפו. לאחר 13 שנה כמאמן במחלקת הנוער של טוברוק עזב את המועדון, וחזר למכבי נתניה כמנהל מקצועי במחלקת הנוער של המועדון. לאחר שנתיים בנתניה מונה למאמנה של מכבי עירוני כפר יונה ששיחקה אז בליגה א'. בשנת  חזר לקדנציה שנה כמנהל מקצועי במחלקת הנוער של מכבי נתניה. לאחר שלוש שנים בתפקיד, הפך למאמן ראשי בקבוצת הנוער.

ב-4 באוקטובר 2021 מונה למאמנה של מכבי נתניה. ב-6 בנובמבר 2022 התפטר מאימון הקבוצה. ב-26 בדצמבר 2022 מונה למאמנה של מכבי פתח תקווה. בסיום העונה העפיל עם הקבוצה לליגת העל. ב-2 בינואר 2024 פוטר מתפקידו.ב-12 בפברואר 2024 מונה למאמן הפועל פתח תקווה.
ב-30 במאי מונה למנהל מקצועי בנוער של מכבי נתניה. ב-11 בינואר 2026 מונה למאמנה הזמני של מכבי נתניה.

## כדורגל חופים
בשנת  מונה למאמן נבחרת ישראל בכדורגל חופים שהוקמה באותה עת, ובמקביל גם למאמנה של מכבי נתניה. בסיום העונה הראשונה של הליגה הישראלית בכדורגל חופים זכה עם המועדון באליפות ראשונה. שנה לאחר מכן זכה עם נבחרת ישראל בגביע האתגר, המפעל השני בחשיבותו באירופה, לאחר ניצחון 3–4 בגמר נגד גרמניה. ב-15 במרץ 2009 הודח מתפקידו כמאמן הנבחרת לאחר שהורשע על ידי ההתאחדות לכדורגל בזיוף חתימה. לאחר שנה חזר לתפקיד.

## תארים
### ככדורגלן
; מכבי נתניה
*אליפות: , , 
*אלוף האלופים: , 
*גביע הטוטו: , 
*גביע האינטרטוטו: , 

### כמאמן כדורגל חופים
; מכבי נתניה
*אליפות: , 

; נבחרת ישראל
*גביע האתגר בכדורגל חופים: 

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני הפועל אשדוד
קטגוריה:כדורגלני מכבי שעריים
קטגוריה:כדורגלני הפועל טייבה
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני מכבי נתניה
קטגוריה:מאמני מכבי פתח תקווה
קטגוריה:ישראלים שנולדו ב-1959
רון ג'ונסון (פוליטיקאי)

**רונלד הרולד "רון" ג'ונסון** (באנגלית: **Ron Johnson**; נולד ב-8 באפריל 1955) הוא פוליטיקאי אמריקאי חבר המפלגה הרפובליקנית. מכהן כסנאטור מטעם מדינת ויסקונסין, ובעבר היה יו"ר הוועדה לביטחון המולדת ועניינים ממשלתיים של הסנאט של ארצות הברית.

## ביוגרפיה
ג'ונסון נולד במנקטו שבמינסוטה. ב-1988 סיים תואר ראשון בחשבונאות ובניהול באוניברסיטת מינסוטה, לאחר מכן למד לימודי ערב לתואר שני במנהל עסקים באוניברסיטת מינסוטה אך לא השלים את התואר. במקביל עבד כרואה חשבון בחברת Jostens במיניאפוליס. ב-1979 עבר לאושקוש שבויסקונסין והקים עם גיסו את חברת ייצור חומרי האריזה PACUR. הוא כיהן כמנכ"ל החברה עד בחירתו לסנאט.

בינואר 2011 החל לכהן לסנאט של ארצות הברית לאחר שניצח בבחירות בשנת 2010 את הסנאטור המכהן מטעם המפלגה הדמוקרטית ראס פיינגולד ברוב של 52%. בבחירות ב-2016 נבחר לכהונה נוספת. בשנים 2021-2015 ישב בראשות הוועדה לביטחון המולדת ועניינים ממשלתיים. כמו כן הוא חבר בוועדת התקציב, בוועדת המסחר, המדע והתחבורה, חבר בוועדת החוץ ומכהן כיו"ר ועדת המשנה שלה לענייני אירופה, ברית נאט"ו ושיתוף פעולה ביטחוני אזורי.

ג'ונסון נשוי ואב לשלושה.

## קישורים חיצוניים

* 

* 
* רון ג'ונסון באתר הסנאט
* 

קטגוריה:חברי הסנאט של ארצות הברית מוויסקונסין
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:סנאטורים חברי המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברי הקונגרס ה-113 של ארצות הברית
קטגוריה:תנועת מסיבת התה: אישים
קטגוריה:בוגרי אוניברסיטת מינסוטה
קטגוריה:לאומנים אמריקאים
קטגוריה:אמריקאים שנולדו ב-1955
את'נס

**את'נס** (באנגלית: **Athens**; באופן רשמי: **את'נס-מחוז קלארק**, באנגלית: **Athens-Clarke County**) היא בירת מחוז קלארק במדינת ג'ורג'יה בארצות הברית. העיר נמצאת בצפון-מזרח ג'ורג'יה, על גדות נהר אוקוני, ומתגוררים בה למעלה מ-100 אלף תושבים (נכון ל-2010). במטרופולין שלה מתגוררים 192,541 תושבים (נכון ל-2010).

## היסטוריה
בסוף המאה ה-18 הייתה קיימת על גדות נהר אוקוני התיישבות קטנה בשם "סידר שולס" (Cedar Shoals).

ב-27 בינואר 1785 האספה הכללית של ג'ורג'יה העניקה אישור להקמת אוניברסיטת ג'ורג'יה, שהייתה האוניברסיטה הראשונה בארצות הברית במימון מדינתי. עם זאת, רק ב-1801 חבר הנאמנים של האוניברסיטה בהנהגת אברהם בולדווין בחרה באתר בו תוקם האוניברסיטה, בקרבת סידר שולס. ג'ון מילדג', אחד הנאמנים שהפך בהמשך למושל ג'ורג'יה, קנה בהמשך אותה שנה את האדמות בהן תוקם האוניברסיטה. הוא קרא לאזור שמסביב לאדמות את'נס, על שם העיר אתונה ביוון (את'נס הוא שמה של אתונה באנגלית), שהייתה מושב האקדמיה האפלטונית בתקופת יוון העתיקה.

את'נס התפתחה יחד עם האוניברסיטה, וב-1806 היא קיבלה מעמד של עיירה. בהמשך התפתחה באת'נס תעשיית עיבוד כותנה, והיא קושרה ברכבות לערים כדוגמת אוגוסטה. באמצע המאה ה-19 הפכה את'נס לאחת הערים המרכזיות בג'ורג'יה. העיר הייתה מרכז אספקה של צבא הקונפדרציה במהלך מלחמת האזרחים האמריקנית, אך היא לא נפגעה באופן משמעותי בעקבות תבוסת הדרום. העיר המשיכה להתפתח במהלך תקופת השיקום, ואוכלוסייתה גדלה לאחר שעבדים משוחררים רבים התיישבו בה. ההתפתחות נמשכה גם בסוף המאה ה-19 ובמאה ה-20.

העיר התפרסמה בזכות חברי להקת הרוק המצליחה .R.E.M שהכירו בה ושהחלו את דרכם בעיר.

## חינוך
בעיר נמצאת אוניברסיטת ג'ורג'יה, הוותיקה ביותר בג'ורג'יה ואחת החשובות ביותר בה. כמו כן נמצאות בה המכללה הטכנית את'נס ומכללת פיידמונט.

## תחבורה
את העיר משרת נמל התעופה את'נס בן אפס, הנמצא ממזרח למרכז העיר.

## ערים תאומות
* 
* 
* 

## קישורים חיצוניים

* 

## הערות שוליים

קטגוריה:ג'ורג'יה: ערים
*
קטגוריה:יישובים שהוקמו ב-1806
פאבלו דה לוקאס

**פאבלו דה לוקאס טורס** (בספרדית: **Pablo de Lucas Torres**; נולד ב-21 בינואר 1986 באלש שבספרד) הוא כדורגלן ספרדי, המשחק בעמדת הקשר המרכזי.

## קריירה
פאבלו דה לוקאס, נולד וגדל בעיר אלש שבמחוז אליקטנה שבספרד. דה לוקאס החל את הקריירה שלו בקבוצת הנוער של קלמה ממנה עבר אל מחלקת הנוער של ספורטינג חיחון והיה חלק מקבוצת הנוער המוכשרת ביותר של המועדון. את הופעת הבכורה שלו במדי הקבוצה הראשונה, ערך דה לוקאס ב-4 בספטמבר 2005, כשרשם שלוש דקות בניצחון קבוצתו 4-0 כשהייתה בליגה הספרדית השנייה. דה לוקאס כבש את שער הבכורה שלו במדי ספורטינג במהלך עונת 2007/08 בניצחון 2-1 של ספורטינג על אלבסטה. דה לוקאס לקח חלק בעוד 12 משחקים במדי הקבוצה הראשונה ובתום העונה סייע לה לשוב לליגת העל הספרדית אחרי היעדרות של 10 שנים.

בתחילת חודש ינואר של שנת 2009, הושאל דה לוקאס לדפורטיבו אלאבס, אך לא סייע לקבוצה להימנע מירידה לליגה השלישית. לאחר מכן, חתם דה לוקאס בקבוצת ויאחויוסה מהליגה השלישית בספרד. את המשך הקריירה שלו, העביר דה לוקאס בליגה השלישית בספרד. הוא חתם בסן רוקה ממנה עבר לראיו ואיקאנו ב' וב-2011 חתם בסלמנקה.

בקיץ 2013, עזב דה לוקאס לראשונה את ספרד וחתם בפטרולול פלוישט מהליגה הרומנית. דה לוקאס כבש את השער השלישי של פטרולול בניצחון החוץ 4-1 על ויקטוריה פלזן במסגרת הסיבוב השלישי של מוקדמות הליגה האירופית, ובתקופתו בקבוצה היה לשחקן הרכב קבוע כשרשם 52 הופעות בהן כבש שני שערים.

ב-7 ביולי 2015, אחרי שבחן הצעות ברוסיה, הגיע דה לוקאס לישראל וחתם לשנתיים בבית"ר ירושלים. ב-17 ביולי 2015, ערך דה לוקאס הופעת בכורה במדי בית"ר ירושלים כשעלה כמחליף בהפסד 5-1 של בית"ר לשרלרואה הבלגית במסגרת הסיבוב השני של מוקדמות הליגה האירופית. באותו המשחק, ספג דה לוקאס כרטיס אדום והורחק. ב-24 באוגוסט 2015, ערך דה לוקאס את הופעת הליגה הראשונה שלו עם בית"ר ירושלים בתיקו 0-0 נגד הפועל תל אביב. ב-27 בינואר 2016, לאחר שלא השתלב בקבוצה, שוחרר דה לוקאס מבית"ר ירושלים וסיים את דרכו בקבוצה לאחר שערך 9 הופעות ליגה.

ב-29 בינואר 2016, חתם דה לוקאס בוויטורול קונסטנצה מליגת העל הרומנית.

ב-2 ביוני 2016 חתם בסקודה קסנתי היוונית.

בפברואר  חזר לרומניה וחתם בולונטרי.

ב-26 בינואר 2021, דה לוקאס חתם בארגש פיטשטי.

ב-5 באוגוסט 2021 דה לוקאס חתם בקוקסי מליגת העל האלבנית.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:אלש: כדורגלנים
קטגוריה:כדורגלני ספורטינג חיחון
קטגוריה:כדורגלני דפורטיבו אלאבס
קטגוריה:כדורגלני ראיו ואייקאנו
קטגוריה:כדורגלני סלמנקה
קטגוריה:כדורגלני פטרולול פלוישט
קטגוריה:כדורגלני בית"ר ירושלים
קטגוריה:כדורגלני פארול קונסטנצה
קטגוריה:כדורגלני סקודה קסנתי
קטגוריה:כדורגלני וולונטר
קטגוריה:כדורגלני קוקסי
קטגוריה:כדורגלנים זרים בישראל
קטגוריה:ספורטאים זרים ברומניה
קטגוריה:ספורטאים ספרדים בישראל
קטגוריה:ספורטאים ספרדים ביוון
קטגוריה:ספורטאים זרים באלבניה
קטגוריה:ספורטאים ספרדים באיטליה
קטגוריה:ספרדים שנולדו ב-1986
טקטום

ה**טֶקטוּם** (מלטינית: tectum, גג) הוא אזור במוח, הממוקם בחלק הגבי של המוח האמצעי. הטקטום אחראי לרפלקסים שמיעתיים וחזותיים.

## התלילים
אצל מבוגרים, הטקטום בנוי מתליל עליון ותליל תחתון.

 התליל העליון (Superior colliculus) מעורב בעיבוד מידע חזותי ושליטה בתנועות עיניים. אצל בעלי חוליות שאינם יונקים הוא משמש כאזור הראייה הראשי של המוח, ומקביל מבחינה תפקודית לאזורי הראייה שבקליפת המוח אצל יונקים.התליל התחתון (Inferior colliculus) מעורב בעיבוד מידע קולי. הוא מקבל קלטים מגרעינים שונים בגזע המוח שאותם הוא משגר לתלמוס אשר מעביר מידע קולי לקליפת המוח.שני התלילים משגרים מידע לתצורה הרשתית (לאזור בשם paramedian pontine reticular formation) וכן לחוט השדרה. מסלולים אלה מאפשרים תגובות מהירות יותר לעומת עיבוד שמתבצע בקליפת המוח.

## קישורים חיצוניים

קטגוריה:המוח האמצעי
שאקי (רשות מקומית)

**שאקי** (בליטאית: **Šakių rajono savivaldybė**, ) הוא אחד מ-60 מחוזות משנה של ליטא. מחוז המשנה נמצא בשטח סובאלקיה ההיסטורית ומבחינה מנהלית הוא מחוז משנה של מחוז מריאמפולה.  

מחוז-משנה שאקי משתרע על פני 1,453 קמ"ר, ואוכלוסייתו מנתה בשנת 2014, למעלה מ-30,000 תושבים. העיר שאקי היא העיר הגדולה ביותר במחוז-המשנה, ומשמשת כמרכז המנהלי שלו.

## היסטוריה מנהלית
מחוז שאקי במתכונתו הנוכחית הוקם מחדש בשנת 1950 כיחידה מנהלית מוגדרת במעמד של מחוז-משנה, מאז נעשו שינויים ספורים בגבולותיו והוא השתייך למחוזות שונים. השיוך הנוכחי של מחוז-משנה זה למחוז מריאמפולה וגבולותיו הנוכחיים נקבעו בשנת 1995, עם הקמתו מחדש של מנגנון המנהל של מחוז-המשנה.

## דמוגרפיה
מספר תושבי מחוז-המשנה שאקי נמצא בירידה מתמדת מאז סוף שנות ה-50 של המאה ה-20: ב-1959 נספרו בו 50,605 איש; ב-1970 נמנו בו 48,301 איש; ב-1979 נמנו בו 44,049 איש; ב-1989 נמנו בו 41,840 איש; ב-2001 נמנו בו 38,749 איש; ב-2005 נמנו בו 36,800 איש; ב-2011 נמנו בו 32,134 איש; ב-2012 נמנו בו 32,026 איש; ב-2013 נמנו בו 31,402 איש; וב-2014 נמנו בו 30,852 איש.

## יישובים
במחוז המשנה שלוש ערים: עיר המחוז שאקי, גלגודישקיס וקודירקוס נאומייסטיס (ניישטוט שאקי); שמונה עיירות, מהן: גרישקאבודיס (גרישקאבוד), ברזדי, וקריוקאי (קרוק); ו-533 כפרים קטנים וחוות.

## קישורים חיצוניים

* 

* נתונים על מחוז-המשנה באתר ממשלתי ליטאי 

קטגוריה:מחוז מריאמפולה: רשויות מקומיות
אסתר שאקי-ארזי

**אסתר בֶּרֶזניאק-ארזי**, שפרסמה בשם העט **אסתר שאקי-ארזי** (23 במאי 1920 – 24 ביוני 1978) הייתה משוררת ישראלית.

## ביוגרפיה
אסתר שאקי-ארזי, בתם של חנה (נזלי) והרב עובדיה שאקי ונכדתו של הרב אברהם חי שאקי מצפת, נולדה ב-1920 בעיר אז'אקסיו שבקורסיקה, ובגיל חודשיים שבה עם משפחתה לארץ ישראל. גדלה והתחנכה בצפת והמשיכה את לימודיה בירושלים. ב-1954 החלה בפרסום שיריה בכתבי עת ספרותיים. ארזי התגוררה ברעננה. הייתה נשואה לפישל ואם לבת, אביבה כהן. נפטרה ב-1978, בגיל 58. נקברה בבית העלמין הישן ברחוב קלאוזנר שבעירה. הותירה את בעלה ובתה. אחיה הצעיר אבנר חי שאקי היה פרופסור למשפטים באוניברסיטת תל אביב וחבר הכנסת ושר בממשלות ישראל.

שיריה הלירים-אמוניים עוררו עניין בזמנה. כתב על שירתה ישראל זמורה: "זוהי שירה של אני עשיר הגות ועשיר רחשי-נפש, אני הרואה ומתפעל, אני המתרונן מראיה והתרגשות, והוא משפיע אהבה ורוך, מרומם את הנפש, מעדן את המחשבה וגורם הנאה למתייחד עם שירתו".

## ספריה
* **אביב בין הרים**: שירים, תל אביב: מחברות לספרות, תשכ"ד 1963.
* **הלילה הזוהר**: שירים, תל אביב: מחברות לספרות, תשכ"ח.
* **לעצים הזקופים עיניים עמוקות**, תל אביב: סער, תש"ם 1980. (שירים)

## לקריאה נוספת
* ישראל זמורה, **אמונה ושירתה**, ב-"**אביב בין הרים:** שירים", תל אביב: מחברות לספרות, תשכ"ד 1963, ע' 143–148.

## קישורים חיצוניים
* 

## הערות שוליים

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:ישראלים ילידי צרפת
קטגוריה:ישראליות ילידות צרפת
קטגוריה:אנשי העלייה השלישית
קטגוריה:נשות העלייה השלישית
קטגוריה:רעננה: אישים
קטגוריה:אישים הקבורים בבית הקברות הישן של רעננה
קטגוריה:ישראליות שנולדו ב-1920
קטגוריה:ישראלים שנולדו ב-1920
קטגוריה:ישראליות שנפטרו ב-1978
קטגוריה:ישראלים שנפטרו ב-1978
פרידריך קניג

ממוזער|מכונת הדפוס מונעת הקיטור של קוניג משנת 1814
**פרידריך גוטלובּ קוניג** (בגרמנית: **Friedrich Gottlob Koenig**;), ממציא גרמני הידוע בעיקר הודות למכונת הדפוס המהירה שלו, אותה בנה יחד עם השען אנדרס פרידריך באואר.

## ביוגרפיה
קוניג נולד באייסלבן למשפחת איכרים פשוטה, ולמרות מותו המוקדם של אביו, הצליח קוניג ללמוד בבית ספר תיכון. ב-1790 החל בהכשרה בבית הדפוס ברייטקופף והרטל בלייפציג במשך ארבע וחצי שנים, שם למד את סודות המקצוע.

ב-1803 ניסה קוניג להקים בעיר זול בית דפוס ממוכן, אבל בשל היעדר טכנולוגיה מתאימה הרעיון לא יצא לפועל.

קוניג עבר ללונדון ב-1804 וב-1810 הוענק לו פטנט על המצאתו, וקוניג החל להדגים את מכונתו ב-1812. המכונה עמדה בסדנת הממציאים, והזמנות נשלחו ללקוחות פוטנציאליים, כגון ג'ון וולטר, עורך הטיימס. פעילות זו נעשתה תחת מעטה חשאיות מחשש לכעסם של בעלי הדפוס שהמצאה זו עתידה הייתה לדחוק את רגליהם. הגיליון הראשון של הטיימס שהודפס באמצעות המכונה החדשה של קוניג יצא לאו ב-29 בנובמבר 1814.

באוגוסט 1817 קוניג חזר לגרמניה בשל אי הסכמה עם שותפו תומאס בנסלי, וחששו של קוניג כי בנסלי מנסה להשיג בעלות מלאה על המכונה החדשה. לבסוף הקים קוניג במנזר נטוש בסמוך לווירצבורג חברה לייצור המכונה, בשם קוניג את באואר.

קניג הלך לעולמו בשנת 1833 בצל אם מיין שמחוז וירצבורג.

## לקריאה נוספת

* 
* 


## קישורים חיצוניים

* מכונת הדפוס של קוניג
* היסטוריית חברת קוניג את באואר

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ממציאים גרמנים
קטגוריה:דפוס
קטגוריה:גרמנים שנולדו ב-1774
קטגוריה:גרמנים שנפטרו ב-1833
נאוניתיות

**נאוניתיות** (שם מדעי: Charophyta) הם מחלקה קטנה של אצות ירוקיות הגדלות במים מתוקים. מקובל להניח שצמחי היבשה התפתחו מן הנאוניתיות.

חלקן של הקבוצות תחת הנאוניתיות חסרות שוטון זכרי בעוד אחרות, כגון נאווניתאים, בעלות שוטון הדומה לזה הקיים בימינו בצמחי יבשה (מלבד אצל מחטניים ובעלי פרחים). מאובני נאווניתאים מתקופת הדבון נמצאו דומים מאוד למינים הקיימים היום.

## קישורים חיצוניים

קטגוריה:צמחים שתוארו ב-1875
קטגוריה:סטרפטופיטיים
Love. Angel. Music. Baby.

**** הוא אלבום הבכורה של הזמרת האמריקאית גוון סטפאני. האלבום יצא לאור ב-12 בנובמבר 2004 דרך חברת התקליטים אינטרסקופ רקורדס. בשנת 2003, לאחר שהשתתפה סטפאני במספר שירים של זמרים אחרים, בעודה חברה בלהקה נו דאוט, החלה בהקלטת חומרים לאלבומה. תחילה תוכנן האלבום להיות פרויקט קטן של סטפאני, ומאוחר יותר הפך לאלבום הראשון שלה כזמרת יחידה והוביל להפסקה של הלהקה. סטפאני השתתפה בכתיבת כל שירי האלבום, יחד עם כותבים ומפיקים שונים, ביניהם לינדה פרי, דאלאס אוסטין, הנפטונז, אנדרה 3000 וד"ר דרה.

בשבוע הראשון להוצאתו הגיע האלבום למקום השביעי במצעד האלבומים של ארצות הברית, בילבורד 200, לאחר שמכר 309,000 עותקים באותו השבוע, ובהמשך הגיע למקום החמישי במצעד זה. האלבום הגיע למעמד פלטינה כפולה במספר מדינות ומכר מעל למיליון עותקים ברחבי העולם. מהאלבום יצאו שישה סינגלים, ביניהם "Rich Girl" ו-"Hollaback Girl", שזכו להצלחה רבה. האלבום הועמד לשישה פרסי גראמי בשנים 2005 ו-2006, ביניהם הפרס לאלבום השנה ולאלבום הפופ הטוב ביותר. סטפאני קידמה את האלבום בסיבוב ההופעות שלה באמריקה הצפונית, "Harajuku Lovers Tour".

## רשימת רצועות

## מיקומי שיא

## נתוני מכירות

## קישורים חיצוניים

* 

## הערות שוליים

קטגוריה:אלבומי בכורה מ-2004
קטגוריה:אלבומי גוון סטפאני
קטגוריה:אלבומים באנגלית
קטגוריה:אלבומי אלקטרופופ
קטגוריה:אלבומים שהופקו על ידי אנדרה 3000
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי דאלאס אוסטין
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת אינטרסקופ רקורדס
פירוש אברבנאל

**פירוש אברבנאל** על התורה, חלק מספרי הנביאים וספר דניאל, נכתב על ידי רבי יצחק אברבנאל, מראשי יהדות ספרד ופורטוגל.

## סגנון
פירוש אברבנאל מתייחס לרוב לקטעים ארוכים יחסית ואינו מתמקד במילים ספורות או פסוק בודד, על קטעים אלו מציב אברבנאל שאלות ולאחר מכן הוא מאמר ארוך העונה על כל השאלות. בפירושו על התורה הרבה במספר השאלות עד כדי 120 שאלות בפרשת ׳בראשית׳, בדרך כלל בכל תחילת פרק ישנה רשימת שאלות ולאחריה הסבר ארוך העונה על כלל השאלות, בפרשיות אחרות מספר השאלות נמוך ובספר משנה תורה שפירושו נכתב ראשון, כל השאלות מופיעות בתחילת הפרשה ומספרן של השאלות בכל פרשה אינו עולה על 30, לעומת זאת בפירוש לספרי הנביאים קצב את סך השאלות ל-6 שאלות למאמר.
אברבנאל מצהיר בתוך דבריו פעמים רבות כי פירושו מתמקד בדרך הפשט, אך הוא אינו נמנע מלצטט פרשנים אחרים שפירשו בדרך הדרש ולעיתים אף מוסיף פירוש מדרשי משלו לצד הפירוש הפשטני.
כאמור פירוש אברבנאל רווי ציטוטים מפרשנים שקדמו לו, אך לא תמיד הוא נוקב בשמות הפרשנים שציטט. אברבנאל אינו נמנע מלחלוק על קודמיו כשחש שאין בדבריהם כדי ליישב את הכתובים.
כחלק מפירושו על דרך הפשט הרבה אברבנאל לעסוק בהסבר סמיכות העניינים שבתורה. 
  
## היסטוריה
אברבנאל החל לפרש את התורה בספר דברים בשבתו בעיר ליסבון שבפורטוגל בסביבות שנת 1476, אך כתב היד אבד בעת שנאלץ להימלט על נפשו, כעבור כ-20 שנה בשבתו בעיר נאפולי שבדרום איטליה נמצאה הטיוטה בנסיבות שאינן ידועות ועל פיה נערכה המהדורה שבידנו. 

## השפעה על הפרשנים שלאחריו
השפעה ניכרת יש לפירוש אברבנאל על פרשנים בדורות שלאחריו. הבולט בהם הוא פירוש המלבי"ם שמרבה לצטט את פירוש אברבנאל לעיתים ללא ציון שמו. השפעה ניכרת גם בפירושו של רבי עובדיה ספורנו שחי באיטליה וייתכן שהם הכירו זה את זה. פירושים נוספים שמצוטט בהם מפירוש אברבנאל הם הכלי יקר והכתב והקבלה.

## ביקורת
אברבנאל מרבה לצטט את ידידו בן דורו רבי יצחק עראמה בעל הספר עקידת יצחק מבלי לציין את שמו אלא בכינויים שונים ולפעמים ללא כל רמז למקור הדברים. בעקבות כך האשים רבי מאיר עראמה בנו של בעל העקידה את האברבנאל בגנבה ספרותית. יש לציין כי בטיוטה לספר דברים אין ציטוטים מבעל העקידה. מעין התגוננות מפני ההאשמה הזו ניתן למצוא בפירוש למסכת אבות שם כתב "שעם היות שמחברי הספרים פעמים לוקחים אלו מאלו, שאין בזה גנאי ולא ביטול, כי התחלת הכל הוא מהשי"ת".

## נוסחאות

## הערות שוליים

קטגוריה:פירושי התנ"ך
אוניברסיאדת קוואנגג'ו (2015)

**[[אוניברסיאדה|אוניברסיאדת הקיץ ה-28]]** נערכה בקוואנגג'ו שבקוריאה הדרומית. במשחקים אלו השתתפו 12,986 ספורטאים מ-146 מדינות שונות.

## טבלת המדליות

## ישראל באוניברסיאדה
משלחת ישראל כללה 27 ספורטאים בענפים - כדוריד, סיוף ושחייה.
* נבחרת ישראל בכדוריד סיימה במקום חמישי. את שלב הבתים היא סיימה במקום שלישי מתוך 6 קבוצות לאחר 2 ניצחונות, 1 תיקו ו-2 הפסדים. במשחק על המקום החמישי נבחרת ישראל ניצחה את נבחרת רוסיה 33–34. במשחקי הדירוג כל הקבוצות מהבית הישראלי ניצחו את יריבותיהן מהבית השני.
* נבחרת הסיוף - אביטל מרניוק, פולינה מלנטייב, ניקול טל, ניב גרוס, מתן רווח, דורון לויט, מאמן: אוהד בלאווה.
* נבחרת השחייה - נמרוד חייט, אמרי גניאל, רונן פאור, קרן זיבנר, מיכל ליברמן, גלב איאונצ'ב, מאמן: דימה ריבינסקי.

## קישורים חיצוניים

* 

2015
קטגוריה:2015 בספורט
קטגוריה:תחרויות ספורט בקוריאה הדרומית
קטגוריה:2015 באסיה
יסעורוניים

**יסעורוניים** או **יסעורונים צפוניים** (שם מדעי: Hydrobatidae) הם משפחת עופות ימיים קטנים המרחפים מעל האוקיינוסים השונים ומלקטים חלקיקי מזון מהים. הם עפים גם ברוחות החזקות ביותר בים. משפחת היסעורונים הדרומיים (Oceanitidae) נחשבה בעבר לתת-משפחה בתוך משפחה זו, אך פוצלה ממנה בהמשך, והיא כוללת את מרבית הסוגים שבעבר שויכו אליה.

היסעורוניים הם קרובי משפחתם של היסעוריים והאלבטרוסים הענקיים וכמוהם שייכים לסדרת היסעוראים – עופות ימיים שיכולים לעוף מאות קילומטרים בלב ים ולהיזון מחלקיקים קטנים של פלנקטון ומדגים ודיונונים שחיים קרוב לפני המים. הם יודעים גם לצלול כמה מטרים לשם תפיסת מזון.

בניגוד לרוב העופות, ליסעורוניים כמו לקרוביהם היסעורים, יש חוש ריח העוזר להם למצוא את הפלנקטון הקטן במים וגם את מאורות הקינון שלהם כשהם נמצאים חודשים רבים בלב הים ואחר כך חוזרים למושבות צפופות. כשהם חוזרים הם צריכים להיזהר מטורפים כמו שחפים, חמסנים ופרגטות.

## מיון
כיום כלל בני המשפחה נכללים תחת סוג אחד בלבד, *Hydrobates*:

(הערה: השמות העבריים המופיעים ברשימה זו מבוססים ברובם על תרגומים חופשיים מאנגלית או לטינית, שכן לרובם לא התקבל עדיין שם רשמי בעברית)

הקליידוגרמה הבאה היא תוצאה של אנליזה פילוגנטית שנערכה בקבוצה בשנת 2017:

## קישורים חיצוניים

## הערות שוליים

*
קטגוריה:בעלי חיים שתוארו ב-1912
קטגוריה:טקסונים שתוארו בידי גרגורי מטיוס
קטגוריה:יסעוראים
חותרניים (עופות)

**חותרניים** (שם מדעי: *Pelecanoididae*) היא משפחת עופות ימיים קטנים מסדרת היסעוראים ובה סוג יחיד - **חותרן**. החותרנים קרויים כך עקב מנהגם לצלול ולחתור עם הכנפיים מתחת למים בציד דגים וסרטנים קטנים או בעיקר לחפש פלנקטון. הם מזכירים בצורתם ובהרגליהם מעט את האלקות מהצפון אך כולם חיים בחצי הכדור הדרומי ובאזור אנטארקטיקה. כמה חוקרים סוברים שהם שייכים למשפחת היסעוריים.

כחלק מהתאמותיהם לצלילה מתחת למים ולא במעוף מלמעלה כמו שאר היסעוראים, כנפיהם קצרות וחזקות יותר, נחיריהם פונים כלפי מעלה ויש להם שק לאחסון דגים. הם קשורים לחוף יותר משאר היסעוראים אבל מטילים רק ביצה אחת כל פעם, בתוך מאורה באדמה שמוגנת מטורפים.

## מיון
בסוג חותרן ארבעה מינים:
*חותרן פרואני (*Pelecanoides garnotii*)
*חותרן מגלני (*Pelecanoides magellani*)
*חותרן דרום ג'ורג'יה (*Pelecanoides georgicus*)
*חותרן מצוי (*Pelecanoides urinatrix*)

## קישורים חיצוניים

* 

קטגוריה:בעלי חיים שתוארו ב-1799
קטגוריה:טקסונים שתוארו בידי ברנר-ז'רמין דה לספד
קטגוריה:יסעוראים
הגביע הבולגרי

**הגביע הבולגרי** (בבולגרית: **купа на България**) הוא מפעל כדורגל בולגרי בשיטת גביע שנוסד בשנת 1938 ומנוהל על ידי התאחדות הכדורגל הבולגרית. זהו טורניר הגביע המרכזי בבולגריה, ומשתתפות כל הקבוצות הרשומות בהתאחדות הבולגרית.

המפעל מנוהל בשיטת הדחה במשחק אחד לאורך כל שלביו, והמנצחת מעפילה אוטומטית לשלב המוקדמות של הליגה האירופית. אם כבר הבטיחה את השתתפותה באמצעות מיקומה בליגת העל הבולגרית, המקום עובר לקבוצה שסיימה במקום הרביעי בטבלה. כמו כן, היא זוכה להשתתף במשחק הסופר קאפ הבולגרי בעונה שלאחר מכן.

שיאנית הזכיות היא לבסקי סופיה, שזכתה בתואר 25 פעמים, האחרונה שבהן בעונת . רובן המוחלט של הזוכות מגיעות מהעיר סופיה, כשתשע קבוצות מהעיר זכו ב-62 מהגביעים. הבולטות שבהן הן לבסקי וצסק"א סופיה.

## היסטוריה
ימין|ממוזער|200px|גביע הצאר שחולק בין 1938 ל-1942 (הדמיה)
טורניר הגביע הבולגרי הראשון נוסד בשנת 1938 תחת השם **גביע הצאר**. טורניר זה מוכר על ידי התאחדות הכדורגל הבולגרית כגרסה הרשמית הראשונה של הטורניר, והזוכות בטורניר זה, שהתקיים עד לשנת 1942, מוכרות כמחזיקות גביע. אמנם טורניר זה החל בשיטתו הנוכחית כבר ב-1924, אך מכיוון שהליגה הבולגרית לא הוקמה עד לשנת 1938, הזוכות בטורניר בין השנים 1924 - 1937 מוכרות על ידי ההתאחדות כאלופות בולגריה. גם לאחר הקמת הליגה נותר תואר גביע הצאר כתואר יוקרתי בכדורגל הבולגרי, והוא חדל להתקיים בעקבות שינוי המשטר בבולגריה בשנות ה-40. כל ארבע הזוכות בחמשת מהדורות גביע הצאר הגיעו מהעיר סופיה.

בתקופת היותה של בולגריה רפובליקה עממית (1945–1990), התקיים טורניר נוק-אאוט שנתי בשיטת בית-חוץ, שנקרא **גביע הצבא הסובייטי**, ששוחק בפריסה ארצית על אף שבתחילה שיחקו בו רק קבוצות הליגה הבכירה.

המפעל המשיך להתקיים עד לשנת 1990, אך עוד קודם, ב-1981, נוסד מפעל חדש בשם **הגביע הבולגרי**, לציון 1,300 שנים למדינה. המפעל הצטייר כסמל לגאווה הלאומית הבולגרית, וזכה לפופולריות גבוהה, שמאותו הזמן עלתה בחשיבותה גם על גביע הצבא הסובייטי. מכיוון שבין השנים 1981 - 1990 התקיימו שני המפעלים במקביל, הייתה צריכה ההתאחדות להכריע מי מהזוכות תהיה מחזיקת הגביע הרשמית באותן שנים, וכיום היא מכירה במחזיקות גביע הצבא הסובייטי מהקמתו ועד לשנת 1982 כמחזיקות הגביע הרשמיות, ומ-1983 ואילך, מחזיקות הגביע הבולגרי הן מחזיקות הגביע הרשמיות. הגביע שחולק במסגרת גביע הצבא הסובייטי ניתן, לאחר פירוקו, לשיאנית הזכיות בו - לבסקי סופיה.

## שלבי המפעל
המפעל, בדומה למפעלי גביע אחרים, משוחק בשיטת ה"נוקאאוט" (המפסיד יוצא), כאשר כל סיבוב משוחק במשחק אחד. אם המשחק מסתיים בשוויון, הוא עובר להכרעה בהארכה. אם גם ההארכה מסתיימת בשוויון, ההכרעה תושג בדו-קרב בעיטות עונשין. המפעל עצמו מחולק לשני שלבים, שלב המוקדמות והשלב הסופי.

בשלב המוקדמות משתתפות קבוצות חובבניות המרכיבות את הליגה השלישית והרביעית במדינה. בתום השלב נותרות 12 קבוצות שמעפילות לשלב הסופי, המחולק לשישה סיבובים:

## היסטוריית משחקי הגמר
קבוצה המסומנת ב**כתב מודגש** זכתה באליפות ליגת העל הבולגרית באותה העונה והשלימה דאבל מקומי.

### גביע הצאר (1938–1942)

### גביע הצבא הסובייטי (1946–1982)

### הגביע הבולגרי (החל מ-1983)

## זכיות לפי קבוצה

* עוד 8 קבוצות זכו בגביע אחד כל אחת.

## קישורים חיצוניים
* הגביע הבולגרי באתר התאחדות הכדורגל הבולגרית

קטגוריה:בולגריה: כדורגל
בולגריה
קטגוריה:תחרויות ספורט בבולגריה
הליום-3

ממוזער|טקסט=איור המתאר את איזוטופ ההליום-3|איור המתאר את איזוטופ ההליום-3
**הליום-3** (3He) הוא איזוטופ יציב של הליום המורכב מ-2 פרוטונים ונייטרון אחד. הליום-3 ומימן-1 (1H) הם שני האיזוטופים היציבים היחידים המכילים יותר פרוטונים מנייטרונים.

## תכונות
המסה האטומית של הליום-3 היא 3.02 יחידות מסה אטומיות, בהשוואה ל-4.00 יחידות מסה בהליום-4. אנרגיית נקודת האפס של הליום-3 גבוהה משל הליום-4 ולכן נדרשת פחות אנרגיה תרמית להתגבר על אינטראקציות ואן דר ואלס החלשות. בהתאם לכך נקודת הרתיחה של הליום 3 והנקודה הקריטית נמוכות בהשוואה להליום 4.

הליום-3 הוא פרמיון, בניגוד להליום-4 שהוא בוזון, ולכן הוא עובר למצב של נוזל-על בטמפרטורה נמוכה בהרבה משל הליום-4 (ב-0.00249K לעומת 2.17K בהליום-4).

בשנות החמישים של המאה ה־20 גילה הפיזיקאי הסובייטי איסאק פומרנצ'וק כי תחת תנאים מסוימים, הליום-3 נוזלי מתמצק בחימום. הסיבה לכך היא שבפאזת המוצק של החומר יש יותר כיוונים אפשריים לספין של האטום, דהיינו האנטרופיה גבוהה יותר.

להליום-3 חתך פעולה גדול לבליעת נייטרונים בתגובה בה נוצר טריטיום ופרוטון: {}_2^3\mathrm{He}+{}_0^1\mathrm{n}\to{}_1^3\mathrm{T}+{}_1^1\mathrm{p} ולכן משמש למדידת פליטת נייטרונים.

## שכיחות
האיזוטופ הליום-3 נפלט מרוח השמש אך נבלם ברובו בהגיעו לכדור הארץ עקב האטמוספירה, ולפיכך, הגז נדיר בכדור הארץ, ושכיחותו היא 0.000137% מכלל ההליום. עם זאת, ברגולית הירח הליום-3 שכיח יותר, עקב דלילות האטמוספירה, וריכוזו בדוגמאות קרקע שהובאו מהירח הוא בין 1 ל-15 חלקים למיליארד (ppb). הריכוזים הגבוהים ביותר נמצאו בים השלווה, בדוגמאות שהובאו במשימת אפולו 11 - 15 חלקים למיליארד, לעומת 8 חלקים למיליארד בדוגמאות של אפולו 17 ולונה 16. במכתשים בקטבי הירח הריכוז המשוער הוא של 50 חלקים למיליארד. הגשושית גלילאו מדדה באטמוספירה של כוכב הלכת צדק שכיחות יחסית דומה לזה שבירח - יחס 3He:4He של 1:10,000, הגבוה בערך פי 100 מהיחס בין האיזוטופים בכדור הארץ. משערים שיחס זה משקף את הרכב ההליום בערפילית השמש הקדמונית - ואילו היחס בכדור הארץ הוא תוצאת יצירת הליום-4 מהתפרקויות אלפא של אורניום ותוריום. רוב ההליום-3 שבמעטפת כדור הארץ נלכד במהלך היווצרות כדור הארץ וכמותו הכוללת מוערכת ב-0.1-1 מיליון טון. בנוסף לכך 37,000 טון של הליום-3 שנוצרו מפגיעת קרינה קוסמית נמצאים באטמוספירה, וכן הליום-3 שנוצר מפירוק בטא של טריטיום.

## היתוך גרעיני

הליום-3 נחשב כמקור אפשרי לייצור אנרגיה נקיה באמצעות היתוך גרעיני. בניגוד לתגובות גרעיניות אחרות, בהן נפלטים נייטרונים הנבלעים על ידי חומרים אחרים בכור ויצרים פסולת רדיואקטיבית - הרי שבתגובת ההיתוך עם דיאוטריום (D)

{}_2^3\mathrm{He}+{}_1^2\mathrm{D}\to{}_2^4\mathrm{He}+{}_1^1\mathrm{p}

או בתגובה בין שני אטומים של הליום-3

{}_2^3\mathrm{He}+{}_2^3\mathrm{He}\to{}_2^4\mathrm{He}+2\;{}_1^1\mathrm{p}

לא נפלטים נייטרונים, ולכן התהליך עשוי להיות ידידותי ובטוח יותר משיטות אחרות להפקת אנרגיה גרעינית. על פי הערכות מדענים, כ-25 טון של הליום-3 מספיקים על מנת לייצר חשמל עבור ארצות הברית כולה למשך שנה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הליום
קטגוריה:איזוטופים של הליום
פארק תעשייה קיסריה

**פארק תעשייה קיסריה**, הנקרא גם **פארק תעשיות קיסריה** או **פארק העסקים קיסריה** הוא מתחם תעשיות היי-טק, השוכן מערבית לפרדס חנה. הפארק הוקם בשנת 1993 והוא משתרע על פני 3,500 דונם וממוקם בין מסילת הברזל חיפה-ת"א במזרח וכביש 4 במערב. המתחם מנוהל על ידי החברה לנכסי קיסריה.

פארק התעשייה זכה כעשר שנים ברציפות ב-5 כוכבי יופי בתחרויות של המועצה לארץ ישראל יפה על העלאת איכות החיים והסביבה לעובדים תוך שמירה על כללי קיימות.

בפארק פועלות חברות היי-טק ומכשור רפואי, לצד מרכזים לוגיסטיים, מוקדי שירותים ובילוי, ומועסקים בו למעלה מ-7800 עובדים.

## השירותים הניתנים בפארק
* תחנת הרכבת קיסריה – פרדס חנה
* סניף דואר
* מסעדות ובתי קפה
* מרכז כנסים וגן אירועים

## חברות בפארק התעשייה
בין החברות הפועלות בפארק:
* HP
* הרמוניק
* DUNE medical devices
* דולינה אגרו
*Edwards
* גליל און
* Lapidot Group
* איתמר מדיקל
* אפיטומי מדיקל
* Media1
* LifeBond
* קבוצת נאות חן
* כלל מוצרי בטון
* nielsen
* כרמל מיכלים
* מרכבים
* איטונג
* מאפיית אגמי

## קישורים חיצוניים
* פארק תעשייה קיסריה, באתר של החברה לנכסי קיסריה
* הילה לוטן וכרמל חנני, פוסט תעשייתי, באתר אורבנולוגיה, המעבדה לעיצוב עירוני, 14 במרץ 2013

## הערות שוליים

קטגוריה:ישראל: אזורי תעשייה
קטגוריה:קיסריה
קלדיסטיקה

ממוזער|וילי הניג
**קלדיסטיקה** (מיוונית: κλάδος, קלדוס – סניף, ענף) היא שיטה לסיסטמטיקה פילוגנטית שנוצרה במחצית השנייה של המאה ה-20 ומהווה תחום שלם בביולוגיה האבולוציונית. השיטה הוצגה לראשונה בידי הזואולוג והביולוג הגרמני וילי הניג בספרו "סיסטמטיקה פילוגנטית" (Phylogenetic Systematics), בשנת 1966.

השיטה שואפת לשקף את הסתעפות המינים מאבות קדמונים, ומסקנותיה שונות לעיתים ממסקנות הטקסונומיה המסורתית. יחידת מיון בשיטה זו מכונה **[[ענף (פילוגנטיקה)|ענף]]** בעברית, **Clade** באנגלית (מבוטא "קלייד") ו"קלד" ביוונית עתיקה.

הקלדיסטיקה מבוססת על הרעיון לפיו ניתן להסיק מתכונות משותפות של אורגניזמים שאינן נמצאות באורגניזמים אחרים, את קיומו של אב קדמון משותף לאורגניזמים בהם מתקיימות התכונות הללו. ככל שישנן יותר תכונות משותפות כך האב הקדמון קרוב יותר לאורגניזמים החולקים תכונות אלו.

יישומים של שיטות הסיווג והטרמינולוגיה של הקלדיסטיקה, יושמו בהצלחה גם בתחומים רחוקים כמו ניתוח היחסים בין כתבי היד ששרדו מסיפורי קנטרברי של צ'וסר.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מיון עולם הטבע
קטגוריה:אבולוציה
הסופר קאפ הבולגרי

**הסופר קאפ הבולגרי** (בבולגרית: **Суперкупа на България**) הוא מפעל כדורגל בולגרי המוכרע במשחק אחד, ומפגיש בין אלופת בולגריה לבין מחזיקת הגביע הבולגרי. אם האלופה היא גם מחזיקת הגביע, היא תפגוש במשחק את הקבוצה שהפסידה בגמר הגביע. המפעל נוסד בשנת 1989, אך הופסק לאחר עונה אחת וחזר לפעילות ב-2004. מאז, הוא נערך בכל שנה, כשבאופן מסורתי הוא משוחק בסוף השבוע שלפני תחילת העונה הבאה.

שיאנית הזכיות בתואר היא לודוגורץ ראזגרד, עם 8 זכיות.

## היסטוריה
טורניר הסופר קאפ הבולגרי הראשון נערך בשנת 1989. את המפגש יזם קיריל זהרינוב, עורך הספורט של סוכנות החדשות הבולגרית ומזכיר איגוד עיתונאי הספורט הבולגרים באותה תקופה. המשחק הפגיש בין הדאבליסטית של עונת  צסק"א סופיה (נקראה אז סרדץ סופיה), לבין סגנית מחזיקת הגביע באותה עונה, צ'רנומורץ בורגס. צסק"א זכתה בתואר לאחר שניצחה 1-0 משער של חריסטו סטויצ'קוב. הגביע שהוענק לה עוצב באיטליה וכיום הוא נמצא במוזיאון של המועדון. לאחר עונה אחת בלבד, המפעל הפסיק את פעילותו בעקבות סתיו העמים שגרם לשינויים פוליטיים נרחבים בבולגריה באותה שנה.

במהלך עונת  יזמה ליגת הכדורגל המקצוענית הבולגרית, בשיתוף עם התאחדות הכדורגל הבולגרית, את החזרתו של המפעל לפעילות בסיום העונה. מאז, התקיים המפעל על בסיס שנתי. עם החזרתו של המפעל הוחלט על ייצור עותק חדש של הגביע בכל עונה, על מנת שהקבוצה הזוכה תוכל לשמור את הגביע בו זכתה. הגביע אף זכה לעיצוב חדש עם השבתו לפעילות, ומאז שונה עיצובו פעמיים נוספות, ב-2007 וב-2011.

## היסטוריית המשחקים
שמאל|ממוזער|150px|הסופר קאפ הבולגרי (1989)
שמאל|ממוזער|150px|הסופר קאפ הבולגרי (2007 - 2011)
* המנצחת במשחק מופיעה ב**כתב מודגש**.

1 הגיעה כסגנית מחזיקת הגביע לאחר שיריבתה זכתה בדאבל

## זכיות לפי קבוצה

בולגריה
קטגוריה:בולגריה: כדורגל
קטגוריה:תחרויות ספורט בבולגריה
מייקון (ג'ורג'יה)

**מייקון** (באנגלית: **Macon**; באופן רשמי: **מייקון-מחוז ביב**, באנגלית: **Macon-Bibb County**) היא בירת מחוז ביב במדינת ג'ורג'יה בארצות הברית. העיר שוכנת על גדות נהר אוקמאלגי (Ocmulgee) במרכז ג'ורג'יה. בעיר מתגוררים 157,346 תושבים (נכון ל-2020), ובמטרופולין של העיר מתגוררים 229,565 תושבים (נכון ל-2020).

## היסטוריה
עד סוף המאה ה-18 האזור בו נמצאת העיר היום היה מיושב בעיקר על ידי שבט הקריק. בתחילת המאה ה-19, נשיא ארצות הברית תומאס ג'פרסון אילץ את בני הקריק למסור לממשל הפדרלי של ארצות הברית את אדמותיהם ממזרח לנהר אוקמאלגי. לאחר שעשו זאת הוא הורה על בניית מבצר בשם פורט בנג'מין הוקינס, שבנייתו הושלמה בסביבות 1810. המבצר נועד לשמור על הדרך בין הבירה וושינגטון די. סי. לנמלים של מוביל באלבמה וניו אורלינס בלואיזיאנה, וכן שימש כתחנת מסחר עם הילידים. המבצר היה בסיס אסטרטגי במלחמת 1812 ומלחמת קריק ב-1813. המבצר ירד מחשיבותו בהדרגה עד שננטש ונהרס ב-1828.

בתקופת קיומו של המבצר החלה להיווצר סביבו התיישבות, אשר המתיישבים כינו "ניוטאון". ב-1822 נוצר מחוז ביב וניוטאון קיבלה מעמד של עיר והפכה לבירת המחוז. כעבור שנה שמה שונה למייקון על שמו של נת'ניאל מייקון, מדינאי מקרוליינה הצפונית אשר ממנה באו רבים מהמתיישבים. מייקון שגשגה, כשכלכלתה התבססה על גידול ועיבוד כותנה.

במהלך מלחמת האזרחים האמריקנית במייקון היה מחסן נשק של צבא הקונפדרציה. בשלבים המאוחרים יותר של המלחמה, כשחלקים מג'ורג'יה נכבשו על ידי צבא האיחוד, מייקון שימשה לזמן קצר כבירה של ג'ורג'יה. במהלך הצעדה אל הים, מסע כיבוש של צבא האיחוד בג'ורג'יה בפיקוד ויליאם שרמן, כוחות הצפון חסו על מייקון והיא לא נפגעה במהלכו. העיר נכבשה בסופו של דבר ב-20 באפריל 1865.

בסופו של דבר העיר התאוששה ובסוף המאה ה-19 היא הפכה למרכז תחבורתי חשוב לכלל ג'ורג'יה.

## גאוגרפיה
מייקון נמצאת על גדות נהר אוקמאלגי באזור בו רמת פידמונט (Piedmont) פוגשת במישור החוף האמריקאי, ועקב כך צפון העיר מורכב מגבעות ואילו דרומה בנוי על מישור שטוח.

### אקלים
העיר נמצאת באזור בו שורר אקלים סובטרופי גשום. ממוצע המשקעים השנתי במייקון עומד על 1,160 מילימטרים.

## חינוך
בעיר נמצאים מספר מוסדות להשכלה גבוהה, בהם אוניברסיטת מרסר ואוניברסיטת המדינה מידל ג'ורג'יה.

## תחבורה
שני נמלי תעופה משרתים את העיר: נמל התעופה האזורי מרכז ג'ורג'יה, הנמצא במרחק של כ-15 קילומטרים דרומית למרכז העיר, ונמל התעופה מייקון דאונטאון, הנמצא במרחק של כ-5 קילומטרים דרום-מזרחית למרכז העיר.

בעיר עוברים הכבישים הבין-מדינתיים 16, המקשר בין העיר סוואנה במזרח ג'ורג'יה ובין מייקון, ו-75, המקשר בין מדינת פלורידה וגבול ארצות הברית-קנדה במדינת מישיגן.

## ערים תאומות
* 
* 
* 
* 
* 

## קישורים חיצוניים

* 

* 

## הערות שוליים

קטגוריה:ג'ורג'יה: ערים
קטגוריה:יישובים שהוקמו ב-1823
אנדה אולדום

**אנדה אולדום** (נולד בקקרטרסואק, גרינלנד ב-21 באפריל 1979) הוא פוליטיקאי גרינלנדי לשעבר ששימש כחבר הפרלמנט של גרינלנד וכמנהיג של מפלגת הדמוקרטים. בשנת 2015 הוא הפך לשר האוצר ואוצרות הטבע כאשר מפלגתו הדמוקרטים נכנסה לקואליציה עם מפלגת סיומוט הסוציאל-דמוקרטית ומפלגת סולידריות המרכז-ימנית, בשנת 2016 הוא התפטר מתפקידו ועזב את הפוליטיקה בשל בעיות בריאותיות. אחר כך עבר לדנמרק.

## ביוגרפיה
אולדום הוא בנם של נילס ואנה סופי אולדום. יש לו שני ילדים עם אשתו שרלוט מארי. הוא עובד סוציאלי מיומן ועבד כיועץ לילדים ונוער עבור סרומסוק של קומונקרפיק. הוא ידוע בעיקר בגרינלנד כגיטריסט של להקת הרוק דיסקו הרפובליקה הדמוקרטית ( DDR) וכסולן.

הוא התמודד על מושב באינאטיסיסרטוט לראשונה בבחירות לפרלמנט 2009, השיג את התוצאה החמישית הטובה ביותר של מפלגתו ובכך הגיע למקום הראשון עבור הדמוקרטים. בשנת 2012 החליף את פאל כריסטיאנסן כיו"ר המפלגה. בבחירות במרץ 2013 הוא השיג את התוצאה השלישית הטובה ביותר בקרב עמיתיו למפלגה, אך מכיוון שהפעם הדמוקרטיה השיגה רק שני מושבים, הוא עדיין הגיע רק למקום הראשון. פאל כריסטיאנסן התפטר מהאינאטיסיסרטוט באוקטובר אותה שנה ואנדה אולדום תפס את מקומו. בבחירות המקומיות בשנת 2013 הוא חבר לחבר המועצה המקומית של קומונקרפיק סרמרוק.

בתחילת נובמבר 2015 הוא לקח חופשה של שלושה חודשים בשל לחץ. באמצע ינואר 2016 הודיע אולדום כי הוא פורש מהפוליטיקה בגרינלנד, מכיוון שאשתו מתחילה להתמחות בדנמרק, לכן הוא יעבור לשם עם משפחתו.

קטגוריה:גרינלנדים ממוצא דני
קטגוריה:פוליטיקאים גרינלנדים
קטגוריה:שרי אוצר
קטגוריה:ילידי 1979
אליאור סיידר

**אליאור סיידר** (נולד ב-17 בנובמבר 1991) הוא כדורגלן ישראלי המשחק בעמדת החלוץ בבית"ר נהריה.

## קריירה
סיידר החל לשחק כדורגל במחלקת הנוער של הפועל עכו. בעונת  כבש 30 שערי ליגה במדי קבוצת הנוער, וב-11 במאי 2009 ערך את הופעת הבכורה שלו בקבוצה הבוגרת של המועדון, בתיקו 0-0 נגד הפועל בני לוד. עד תום העונה שותף בסך הכל בארבעה משחקים במסגרת הליגה הלאומית, ובשנתיים שלאחר מכן המשיך לשחק בקבוצת הנוער ובמקביל ערך שלוש הופעות בליגת העל.

בקיץ  סיים את גיל הנוער והושאל למכבי סקציה מעלות-תרשיחא מליגה א' צפון. סיידר כבש תשעה שערי ליגה והיה שותף להעפלה של הקבוצה לפלייאוף העלייה לליגה לאומית, אך בסופו של נשארה הקבוצה בליגה א'. בעונה שלאחר מכן הושאל להפועל עפולה. סיידר היה מלך השערים של המועדון בליגה עם 10 שערים, והיה שותף להעפלתה של הקבוצה לליגה הלאומית לראשונה בתולדותיה.

בקיץ  חזר סיידר להפועל עכו. ב-19 באוקטובר 2013 הבקיע את שער הבכורה שלו במועדון, בניצחון 1-3 נגד הפועל רעננה, ואת העונה סיים עם שלושה שערים ב-23 הופעות. ב-10 בינואר 2015 שבר את הלסת ואת ארובת העין במהלך משחק נגד הפועל פתח תקווה, ונעדר מהמגרשים לשלושה חודשים. ב-18 באפריל 2015 חזר לשחק כאשר עלה כמחליף בדקה ה-72 למשחק הליגה נגד הפועל חיפה, וכעבור שבע דקות הבקיע את שער הניצחון שהעלה את הקבוצה מהמקום האחרון בטבלה, בו שהתה במרבית העונה. במחזור האחרון כבש את שערו השני בעונה זו, בניצחון 0-1 על בני סכנין.

בעונת  כבש שני שערי ליגה, ובסופה ירד עם הפועל עכו לליגה הלאומית.

בינואר  חזר לקדנציה שנייה בהפועל עפולה עד לסיום העונה.

במהלך קיץ  נבחן בהפועל אשקלון, אך בסוף לא חתם במועדון ואת העונה התחיל כשחקו חופשי. ב-5 בנובמבר 2017 חתם על חוזה בהפועל עפולה. ב־7 בדצמבר  זכה עם הפועל עפולה בגביע הטוטו של הליגה הלאומית אחרי ניצחון 3:0 על הפועל רמת גן.

ב-24 ביולי 2018 חזר סיידר להפועל עכו וחתם לעונה אחת. ב-15 ביולי 2019 חזר סיידר להפועל עפולה וחתם לעונה אחת.

ב-18 בינואר 2021, סיידר חתם בהפועל כפר שלם.

באוגוסט , סיידר הצטרף לשמשון כפר קאסם.

ב-10 ביוני 2022 חתם סיידר בצעירי טייבה. אך ב-20 ביוני 2022 התיר את חוזהו. ב-28 ביוני 2022 חתם בהפועל רעננה.

בקיץ  חתם במ.ס. קריית ים.

## תארים
; הפועל עפולה
* גביע הטוטו (הליגה הלאומית): 2017/2018

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:נהריה: כדורגלנים
קטגוריה:כדורגלני הפועל עכו
קטגוריה:כדורגלני הפועל עפולה
קטגוריה:כדורגלני הפועל אום אל-פחם
קטגוריה:כדורגלני הפועל כפר שלם
קטגוריה:כדורגלני הפועל רעננה
קטגוריה:כדורגלני מועדון ספורט קריית ים
קטגוריה:בוגרי תיכון מקיף עמל נהריה
קטגוריה:ישראלים שנולדו ב-1991
רודני מור

**גנרל סר ג'יימס ניוטון רודני מור** (באנגלית: **General Sir James Newton Rodney Moore**; 9 ביוני 1905–19 במאי 1985), היה קצין בריטי (בעל התארים GCVO, KCB, CBE, DSO), שמילא תפקיד חשוב בדרגת בריגדיר בפיקוד הבריטי בארץ ישראל בשנים 1946–1948. במסגרת סמכויותיו פעל רבות לסייע ליישוב העברי בארץ ובעקיפין גם לפעולות ארגון ההגנה.

## ביוגרפיה
מור נולד ב-9 ביוני 1905 בבנברי, אוסטרליה והתחנך בבית הספר היוקרתי הארו ובקולג' הצבאי המלכותי בסנדהרסט, התמנה למפקד משמר הגרנדירים של הצבא הבריטי בשנת 1925. בשנת 1945 זכה לקידום לדרגת בריגדיר והתמנה למפקד חטיבת השריון ה-8 (8th. Armoured Brigade) בגרמניה ובארץ ישראל. בשנים 1946–1948 שימש כמפקד החטיבה הממוכנת ה-1 (1st. Armoured Infantry Brigade) בארץ ישראל.

שמחה אבן-זהר, מי שהקים את רשת הקשר של הסוכנות היהודית וההגנה, ועמד בראש אגודת "לאסירינו", כתב לראש הממשלה גולדה מאיר ב-30 בדצמבר 1971 מכתב בעניינו של מור, ובו כתב בין השאר: "כאשר תל אביב הייתה במצור, הוא עשה הכל כדי שנוכל לספק אוכל לתושבי העיר וגם אפשר לי להבטיח שהתחבורה מחוץ לגבולות תל אביב לא תיפגע. בכל עניין ועניין שפניתי אליו נעניתי בחיוב וגם בימים האחרונים, כאשר הצבא הבריטי עמד לעזוב את הארץ והתרכז ברובו בחיפה, הוא עזר לי לקשור הקשר המתאים עם השלטון הבריטי בחיפה ולהבטיח כי 15 העצורים האחרונים מטעם אצ"ל שנלקחו למחנה מיוחד בבת-גלים בחיפה והכוונה הייתה לחסלם (באשר אחדים מהם נחשדו כי היו קשורים בתליית שני הסרג'נטים בנתניה) ישוחררו לפי הנחיות שלי – ואכן הם שוחררו."

לאחר תום המנדט בארץ ישראל, שב בריגדיר מור לבריטניה ומילא בה שורה של תפקידים בכירים במערכת הביטחון, שהאחרונים שבהם היו שליש אישי למלכה אליזבת והממונה על ארמון המפטון קורט.

לאחר שובו לאנגליה נהג אבן-זהר לשלוח לו מדי שנה בחג המולד, תיבת פרי הארץ לכבוד החג.

סיר רודני מור נפטר בשנת 1985 ונטמן בבית העלמין בוורנהאם (Warnham) שבמערב סאסקס.

## קישורים חיצוניים
* ארכיון שמחה אבן-זהר

קטגוריה:אנשי צבא בריטים בארץ ישראל
קטגוריה:גנרלים בריטים
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מסדר האמבט: אבירים וגבירות מפקדים
קטגוריה:מפקדים במסדר האימפריה הבריטית
קטגוריה:מעוטרי אות השירות המצוין
קטגוריה:בוגרי המכללה הצבאית המלכותית בסנדהרסט
קטגוריה:בוגרי בית הספר הארו
קטגוריה:בריטים שנולדו ב-1905
קטגוריה:בריטים שנפטרו ב-1985
פלורנס צ'דוויק

**פלורנס צ'דוויק** (באנגלית: **Florence Chadwick**; 9 בנובמבר 1918 - 15 במרץ 1995) הייתה שחיינית אמריקאית שנודעה בשחיות ארוכות טווח במי ים. היא הייתה האישה הראשונה שחצתה בשחייה את תעלת למאנש לשני הכיוונים. היא גם הייתה האישה ראשונה ששחתה לסנטה קטלינה, צלחה את מצר גיברלטר, את הבוספורוס ואת הדרדנלים.

## ביוגרפיה
צ'דוויק נולדה בסן דייגו לאב שוטר ואם עקרת בית שלאחר מכן הפעילה מסעדה. היא למדה בתיכון ובאוניברסיטת המדינה של סן דייגו. מגיל צעיר השתתפה בתחרויות שחייה. בגיל 10 היא הייתה האדם הצעיר ביותר לחצות את פי מפרץ סן דייגו בשחייה. היא השתתפה בתחרויות שחייה בחופי סן דייגו וזכתה עשר פעמים מתוך 18 במקום הראשון בתחרות שנתית של 2.5 מייל בסן דייגו. בשנת 1950 היא בקשה להשתתף בתחרות לחציית תעלת למאנש של הדיילי מייל, אך סורבה, בגלל שלא היה לה ניסיון מספיק. היא ניסתה על כן לבדה לחצות את התעלה. ניסיון ראשון ביולי 1950 כשל לאחר 14 שעות במים, אך היא הצליחה לחצות את תעלת למאנש ב-8 באוגוסט 1950, ב-13 שעות ו-20 דקות. בכך היא שברה את השיא לנשים. בשנה שלאחר מכן היא חצתה את תעלת למאנש בשנית, הפעם מאנגליה לצרפת, ב-16 שעות ו-22 דקות. בכך היא הייתה האישה הראשונה לחצות את התעלה בשני הכיוונים. בהמשך היא חצתה את תעלת למאנש עוד פעמיים. בשנת 1952 היא שחתה מסנטה קטלינה לחופי קליפורניה. בספטמבר 1953 היא חצתה שוב את תעלת למאנש מאנגליה לצרפת ושברה את שיאה הקודם בהגיעה תוך 14 שעות ו-42 דקות. לאחר מכן אותה שנה היא הציבה שיאים בחציית הבוספורוס, הדרדנלים ומצר גיברלטר. בשנת 1954 היא ניסתה לחצות את ימת אונטריו, אך כשלה.

צ'דוויק נתנה חסויות למוצרים שונים, בהם בגדי ים. היא לימדה שחייה ותכננה סרטי שחייה עם אסתר ויליאמס. היא גם עבדה כיועצת אשראי וסוכנת בורסה.

## ראו גם
* שחיית מרתון במים פתוחים

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:סן דייגו: אישים
קטגוריה:ערכים שבהם תבנית בריטניקה אינה מתאימה
קטגוריה:שחייניות אמריקאיות
קטגוריה:שחייני מים פתוחים אמריקאים
קטגוריה:שחיינים שצלחו את תעלת לאמנש
קטגוריה:בוגרות אוניברסיטת המדינה בסן דייגו
קטגוריה:בוגרי אוניברסיטת המדינה בסן דייגו
קטגוריה:קליפורניה: שחיינים
קטגוריה:אמריקאיות שנולדו ב-1918
קטגוריה:אמריקאים שנולדו ב-1918
קטגוריה:אמריקאיות שנפטרו ב-1995
קטגוריה:אמריקאים שנפטרו ב-1995
מוזיאון ניטרוי לאמנות עכשווית

**מוזיאון ניטרוי לאמנות עכשווית** (בפורטוגזית: **Museu de Arte Contemporânea de Niterói**) שוכן בניטרוי, במדינת ריו דה ז'ניירו שבברזיל ומהווה את אחד מסמלי העיר. הוא תוכנן בידי האדריכל המודרניסטי אוסקר נימאייר והמהנדס ברונו קונטריני (Bruno Contarini), בצורה מעוגלת המזכירה צלחת. בניין המוזיאון נבנה בשנת 1996, הוא צבוע לבן וגובהו 16 מטרים. קוטר ה"צלחת" 50 מטרים ובה שלוש קומות. מהמוזיאון נראים מפרץ גואנברה והר הסוכר.

## קישורים חיצוניים

* 
* Satellite picture by Google Maps
* The Earth Explorer information
* Frommers information
ממוזער|ימין|250px|פנים המוזיאון

קטגוריה:מדינת ריו דה ז'ניירו: מבנים
ניטרוי
קטגוריה:ברזיל: מוזיאונים
קטגוריה:מבנים שתכנן אוסקר נימאייר
קטגוריה:אדריכלות מודרנית בברזיל
קארל למל (הבן)

[שמאל|ממוזער|קארל למל (יושב מימין), לצד ה[מחזאי אלמר רייס (עומד במרכז) והמפיק ג'וזף ביקרטון, בחתימה על חוזה להפקת סרטו של ויליאם ויילר  "הפרקליט" בשנת 1933.]]
**קארל למל (הבן) (Carl Laemmle, Jr)** ( 28 באפריל 1908 - 24 בספטמבר 1979) היה מפיק סרטים יהודי-אמריקאי.

## חייו
נולד בשיקגו לקארל למל, מייסד חברת סרטי יוניברסל.

השתלב בעסקי אביו, ועבר עמו לבוורלי הילס, ומשם ניהל את אולפני חברת סרטי יוניברסל בין השנים 1928 ו-1936.

היה אחראי על הפקת סרטים רבים ומצליחים בשנות ה-30' המוקדמות, וביניהם "במערב אין כל חדש" (1930), "דרקולה" (1931), "גשר ווטרלו" (1931), "פרנקנשטיין" (1931), "המומיה" (1932) ו"הפרקליט" (1933).

ההוצאות הכספיות הגדולות שהיו כרוכות בסרטים שהפיק שלא יצרו את ההכנסות המצופות, הביאו את חברת סרטי יוניברסל לחובות כספיים כבדים, אשר הובילו להדחתו מניהול בשנת 1936, והחלפתו בצ'רלס רוג'רס.

קארל למל הבן לא שב עוד לעסקי הקולנוע, והוא נפטר בלוס אנג'לס משבץ מוחי בשנת 1979.

## קישורים חיצוניים

* 

קטגוריה:אמריקאים ילידי אילינוי
קטגוריה:שיקגו: אישים
קטגוריה:מפיקי קולנוע אמריקאים
קטגוריה:מפיקי קולנוע יהודים
קטגוריה:יהודים אמריקאים
קטגוריה:אמריקאים שנולדו ב-1908
קטגוריה:אמריקאים שנפטרו ב-1979
קרלה למל

**רבקה איזבל "קרלה" למל** (באנגלית: **Rebekah Isabelle "Carla" Laemmle**; 20 באוקטובר 1909 - 12 ביוני 2014) הייתה שחקנית קולנוע יהודיה-אמריקאית.

## ביוגרפיה

נולדה בשיקגו בשנת 1909 למשפחה ממוצא יהודי-גרמני. דודה מצד אביה היה קארל למל, מייסד חברת סרטי יוניברסל.

הסרט הראשון בו השתתפה היה "פנטום האופרה" (1925). לאחר מכן, קיבלה תפקידים בסרטים שונים, ובהם "אוהל הדוד תום" (1927), מנגינת ברודוויי (1929) ו"מלך הג'אז" (1930).

גילמה תפקיד בסרט האימה דרקולה" (1931) שהפיקו אולפני יוניברסל.

בראשית שנות ה-2000 ועד פטירתה השתתפה במספר סרטים דוקומנטריים על אודות סרטי האימה הקלאסיים האמריקאיים, ובכך השלימה קריירה יוצאת דופן של כ־90 שנה על המסך.

נפטרה בביתה בלוס אנג'לס בשנת 2014, בהתקרבה לגיל 105. לא נישאה, ולא הולידה ילדים.

## קישורים חיצוניים

* 

קטגוריה:אמריקאים ילידי אילינוי
קטגוריה:שיקגו: אישים
קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:יהודיות אמריקאיות
קטגוריה:אמריקאיות שנולדו ב-1909
קטגוריה:אמריקאים שנולדו ב-1909
קטגוריה:אמריקאיות שנפטרו ב-2014
קטגוריה:אמריקאים שנפטרו ב-2014
טד סטריקלנד

**תאודור "טד" סטריקלנד** (באנגלית: **Theodore "Ted" Strickland**; נולד ב-4 באוגוסט 1941) הוא פוליטיקאי אמריקאי חבר המפלגה הדמוקרטית, שכיהן כמושל אוהיו בשנים 2007–2011. קודם לכן כיהן כחבר בית הנבחרים של ארצות הברית מטעם המחוז השישי של אוהיו, בשנים 1993–1995, 1997 - 2007.

## ביוגרפיה
סטריקלנד נולד בלוקאסוויל, אוהיו , למשפחה בת תשעה ילדים. הוא למד לתואר ראשון בהיסטוריה באוניברסיטת אוסברי שבקנטקי, והשלים תואר שני בייעוץ הדרכתי באוניברסיטת קנטקי ב-1966. לאחר מכן המשיך וסיים דוקטורט בייעוץ פסיכולוגי מאוניברסיטת קנטקי ב-1980.

בתחילת הקריירה הפוליטית שלו, התמודד סטרילנד פעמים אחדות לבית הנבחרים של ארצות הברית, אך הפסיד בכל הפעמים (1976, 1978, 1980). עם זאת, ב-1992 שב להתמודד לבית הנבחרים, מטעם המחוז השישי של אוהיו, ובעת זו הצליח להיבחר לאחר שגבר על יריבו הרפובליקני, במרוץ צמוד עם הפרש של 1.4% ממניין הקולות.

בבחירות למושל המדינה ב-2006, נבחר סטריקלנד ברוב של 60% ממניין הקולות. עם זאת, הוא הפסיד בבחירות ב-2010 למועמד הרפובליקני ג'ון קייסיק, לאחר מרוץ צמוד בו קיבל 47% מהקולות, לעומת 49% ליריבו.

בפברואר 2015 הכריז סטריקלנד על התמודדותו לסנאט נגד החבר המכהן רוב פורטמן, ובפריימריז ב-15 במרץ 2016 זכה במועמדות המפלגה הדמוקרטית. בבחירות למושב בסנאט הפסיד לפורטמן ברוב של 58% מול 37%.

סטריקלנד נשוי לפרנסס, פסיכולוגית חינוכית.

## קישורים חיצוניים

* אתר הקמפיין לסנאט
* 

## הערות שוליים

קטגוריה:אמריקאים ילידי אוהיו
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי אוניברסיטת קנטקי
קטגוריה:חברי בית הנבחרים של ארצות הברית מאוהיו
קטגוריה:אמריקאים שנולדו ב-1941
יוסף שורצולד

**יוסף שורצולד** (Joseph Schwarzwald; נולד ב-1940) הוא פרופסור אמריטוס לפסיכולוגיה חברתית-ארגונית במחלקה לפסיכולוגיה באוניברסיטת בר-אילן; מלמד עתה במחלקה לפסיכולוגיה של המכללה האקדמית אשקלון.

## קורות חיים
יוסף שורצולד נולד בירושלים בשנת 1940. 

ב-1967 סיים את לימודי התואר הראשון באוניברסיטת בר-אילן במחלקה לפסיכולוגיה (חוג ראשי) ובמחלקה לחינוך (חוג משני). ב-1969 סיים את לימודי התואר השני במחלקה לפסיכולוגיה באוניברסיטת בר-אילן וכתב את עבודת המוסמך "הנעה ליצרנות בתנאים של שביעות רצון ושל אי שביעות רצון" בהדרכת ד"ר מרדכי ערן. זכה במלגת רוטשילד ללימודי דוקטורט בארצות הברית, שם למד באוניברסיטת טקסס באוסטין. את עבודת הדוקטורט כתב בהדרכת פרופסור אליוט ארונסון (Elliot Aronson) בנושא Constructive criticism and positive evaluations as determinants of interpersonal attraction וסיים את לימודי התואר השלישי בשנת 1973.

באותה שנה התקבל כמרצה במחלקה לפסיכולוגיה באוניברסיטת בר-אילן, שם לימד עד פרישתו לגמלאות בשנת 2009. שימש כראש המחלקה בשנים 1985-1983, פרסם שני ספרים ולמעלה ממאה מאמרים מדעיים, והדריך כשישים תלמידים לתואר שני ושלישי.

### חיים אישיים
נשוי לפרופסור אורה שורצולד, אב לשני ילדים וסב.

## תחומי מחקר
* פוסט טראומה - מחקריו בתחום זה נערכו במסגרת שירות המילואים במחלקה לבריאות הנפש של צה"ל, ועסקו בהשפעות ארוכות טווח של מלחמת יום הכיפורים, בקשר שבין הלם קרב לפוסט טראומה אצל חיילים במלחמת שלום הגליל, ובהשפעות מלחמת המפרץ על פוסט טראומה אצל ילדים.
* יחסים בין קבוצות - מחקריו עוסקים בהשפעות המגע החברתי על יחסים בין קבוצות הטרוגניות בישראל: ערבים ויהודים; חרדים, דתיים וחילוניים ; עולים חדשים והאוכלוסייה הקולטת; עובדים זריםוישראלים וותיקים.
* החינוך הממלכתי דתי בישראל - מחקריו, שרובם השוו את החינוך הממלכתי הדתי עם החינוך הממלכתי הכללי, עסקו בהשפעת האינטגרציה על היחסים שבין יוצאי עדות המזרח והמערב, על תפיסות סטריאוטיפיות של דמויות מהחברה הישראלית, ועל הדימוי העצמי של התלמידים. נוסף על כך עסקו מחקריו בערכים ובהישגים הלימודיים של התלמידים ובשיקולי הורים לשלוח ילדיהם לזרם חינוכי זה.
* כוח והשפעה חברתית - מחקריו בתחום זה התמקדו בתאוריית ההשפעה הבין-אישית של ברטרם ריבן. בעבודותיו הוא פיתח (עם ריבן) את השאלון למדידת אופני השפעהRaven, B., Schwarzwald, J., & Koslowsky, M. (1998).  Conceptualizing and measuring a power/interaction model of interpersonal influence. Journal of Applied Social Psychology, 28,  307-332., ובחן גורמים תרבותיים-חברתיים, מצביים ואישיותיים המשפיעים על בחירת אופני השפעה בעת קונפליקטים בין מנהלים ועובדים, מפקדים ופקודים, מורים ותלמידים ובין בני זוג. הוא הרחיב ועדכן את תיאורית ההשפעה החברתית.

## קישורים חיצוניים

* דף בית, אתר אוניברסיטת בר-אילן
* פרופ' יוסף שורצולד, אתר המחלקה לפסיכולוגיה
* 

## הערות שוליים

קטגוריה:בוגרי אוניברסיטת בר-אילן
קטגוריה:בעלי תואר דוקטור מאוניברסיטת טקסס באוסטין
קטגוריה:סגל אוניברסיטת בר-אילן: פסיכולוגיה
קטגוריה:פסיכולוגים חברתיים ישראלים
קטגוריה:ישראלים שנולדו ב-1940